CELEX: 22014D0865
Language: hr
Date: 2014-09-26 00:00:00
Title: 2014/865/EU: Odluka br. 1/2014 Vijeća za pridruživanje EU – Tunis od 26. rujna 2014. o izmjeni članka 15. stavka 7. Protokola 4. uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o definiciji pojma „proizvodi s podrijetlom” i načinima administrativne suradnje

2.12.2014   
            
            
               HR
            
            
               Službeni list Europske unije
            
            
               L 346/60
            
         ODLUKA br. 1/2014 VIJEĆA ZA PRIDRUŽIVANJE EU – TUNIS
   od 26. rujna 2014.
   o izmjeni članka 15. stavka 7. Protokola 4. uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o definiciji pojma „proizvodi s podrijetlom” i načinima administrativne suradnje
   
      (2014/865/EU)
   
   VIJEĆE ZA PRIDRUŽIVANJE,
   uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, a posebno članak 39. Protokola 4. uz Sporazum,
   budući da:
   
               (1)
            
            
               Člankom 15. stavkom 7. Protokola 4. uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (1), („Sporazum”), kako je izmijenjen Odlukom br. 1/2012 Vijeća za pridruživanje EU – Tunis od 20. veljače 2012. (2) omogućuje se uz određene uvjete povrat carina ili poreza ili djelomično izuzeće od carina ili poreza s jednakim učinkom do 31. prosinca 2012.
            
         
               (2)
            
            
               Radi osiguranja jasnoće, dugoročne gospodarske predvidljivosti i pravne sigurnosti za gospodarske subjekte, stranke u Sporazumu usuglasile su se o produženju razdoblja primjene članka 15. stavka 7. Protokola 4. uz Sporazum za tri godine s učinkom od 1. siječnja 2013.
            
         
               (3)
            
            
               Protokol 4. uz Sporazum trebalo bi stoga na odgovarajući način izmijeniti.
            
         
               (4)
            
            
               Budući da se članak 15. stavak 7. Protokola 4. uz Sporazum više ne primjenjuje od 31. prosinca 2012., ovu Odluku trebalo bi primjenjivati od 1. siječnja 2013.,
            
         DONIJELO JE OVU ODLUKU:
   Članak 1.
   Članak 15. stavak 7. zadnji podstavak Protokola 4. uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o definiciji pojma „proizvodi s podrijetlom” i načinima administrativne suradnje zamjenjuje se sljedećim tekstom:
   
      „Ovaj stavak primjenjuje se do 31. prosinca 2015. i može se preispitati zajedničkim dogovorom.”
   
   Članak 2.
   Ova Odluka stupa na snagu na dan donošenja.
   Primjenjuje se od 1. siječnja 2013.
   
      Sastavljeno u Bruxellesu 26. rujna 2014.
      
         
            Za Vijeće za pridruživanje
         
         
            Predsjednica
         
         F. MOGHERINI
      
   
   
      (1)  SL L 97, 30.3.1998., str. 2.
   
   
      (2)  SL L 106, 18.4.2012., str. 28.